Guet, da ig o no 2-3 minute gfunge ha gibi doch gärn o no es vote ab....    Front Albaner: i weiss s'isch chli perfektionistelet, aber me "profiliert nid si Shit" sondern höchstens "sich selber profilieren MIT sim Shit". Isch Detail, aber äbe, vowäg Sinn vor Line u so. Süsch e guete Front. S'hät vilech no chli me Agriff dri dörfe, vorauem da Line 5+6 wo agriffig si für mi nid sehr geil si. Item, dr Rap würkt 1-2 mau o chli gsuecht,  d.h. i gloub du würsch das Züg in real nid so säge...    Konter thieu: eis vo de wenige Mau wo ig wieder chli Müeh ha im Walliser-Dialäkt aus z'verstah. hesch öppe chli z'schnäu gschribe?  s'dünkt mi 2-3 Sätz heiges es Wort zwenig. aber bisch näiss uf ihn igange und hesch ne schön usnang gno. Line 7 passt für mi nid i Flow, aber dases CHASCH rappe isch ke Frag und s'Ganze vilech Asichtssach.  Süsch e fedde Konter.    Round 1: 1:0 füre thieu    Front thieu: Herte Front. Sehr flüssig zum läse, paar schöni Idee drinne und keini grosse Unstimmigkeite drin. Vorauem e sehr geile rote Fade wosech dürezieht. Best Lines:    Was Ihr meinet das mer es Battle gege de Albaner Gspass macht?  Finne ne so real wie en verchleidete Halbschstarche aner Fassnacht  Was machsch ver uf dis Niveau z cho müäss i bis zum Erdchäre  Selbscht wenn hiä mini Müäter schriibt ver di z  Gwinnu schwer werde    Konter Albaner: besser aus dr Front vo mir us gseh. Bisch rächt guet uf ihn igange und paar gueti Ideene drin. "Öupipelines" uf "Scheiss-Lines" passt mir nid so, zwöimau fasch s'gliche(Reimrythmus?). technisch aber guets Niveau und me chasch scho säge das langsam e gwüssi Sicherheit drinsteckt i dene Texte. s'Tüpfli ufem I wäre natürlech paar Ändige wome säute ghört hätt, aber das isch bi de meiste so.    Round 2: 1:1    -> Vote a thieu    Schöns Battle uf guetem Niveau mit chlinem Vorteil fürs Wallis. Geit mr ähnlech wi am P-Flow, findes relativ knapp, aber dr thieu zeigt no es Spürli me Erfahrig für mis Empfinde.    Blibet busper Giele.    Grz